الناس اللي كانو كيقولو عندنا منتخب ورجعات الثقة وصافي قربنا نمشيو لروسيا رجعو فهضرتهم من بعد ما تعادل المنتخب الوطني المغربي ضد مالي فباماكو. منتخب رونار قالوا عليه شي وحدين فالفايس بوك ما منتخب ما حتى وزة وأن الكالكيلاتريس هي الراعي ديال الفريق الوطني وبولفاف دار خدمتو وثقل على اللعابة. شي وحدين قالو باللي المنتخب ما كانش عندو الزهر مع مالي ومازال الحظوظ واخا المجموعة تعقدات. فايسبوكي ودادي قال بأن اللون الأخضر منحوس حيت أي ماتش كيلبسو المغرب كيخسر. بعض الفايسبوكيين كاعيين حيت باغيين يمشيو لروسيا باش يشوفو الزين. وكتب أحد الفايسبوكيين: دابا مغنشوفوش شارابوفا. حكيم زياش خدا حقو من الانتقادات وقالو ليه واهيا لمعفر تعفر غير بشوية.